ไปเที่ยวบ้านเพื่อนแถวพุทธบูชา ก่อนเข้าบ้านแวะหาเครื่องดื่มและขนมรองท้อง ตั้งใจว่าจะไปนั่งชิลล์ตามร้านกาแฟกัน แต่ดันไปช่วงเทศกาลร้านรวงปิดหมด ขับรถมาเรื่อย ๆ มาแถวเทคโนบางมดเจอร้านนี้เปิดอยู่ก็เลยแวะเข้ามาลอง

ร้านนี้มีที่นั่งทั้ง In door และ Out door อากาศร้อน ๆ แน่นอนว่าอยากนั่งด้านใน แอร์ฉ่ำ ๆ แต่เข้าไปถึงไม่มีที่นั่งอ่ะ ส่วนมากเค้ามานั่งเล่นเน็ต นั่งทำงานตากแอร์กัน ก็เลยเปลี่ยนใจจากที่จะนั่งทานในร้านเป็นซื้อกลับไปทานที่บ้านเพื่อนแทน

เมนูของที่ร้านหลัก ๆ ก็จะเป็นเบเกอรี่ มีเค้ก มีคุกกี้ และขนมปัง พวกเค้กเราดูแล้วไม่ถูกใจเท่าไหร่ก็เลยไม่ได้ลอง แอบสนใจเมนูวาฟเฟิลแต่ก็ไม่มีที่นั่งนะ ก็เลยไม่ได้ลองอีก 

เครื่องดื่มก็ทั่วไป มีกาแฟ  ,โกโก้ และผลไม้ปั่น บางเมนูมีไซส์เดียว บางเมนูมีให้เลือก 2 ไซส์ราคาห่างกัน 10 บ. เรากับเพื่อนเลือกมาคนละเมนู

- มอคค่าปั่นของเพื่อน เห้นเจ้าของแก้วบอกว่าก็โอเคนะ กาแฟไม่เข้มมาก (เจ้าตัวไม่ชอบกาแฟเข้ม ๆ)
- คาปูชิโน่เย็น เมนูประจำตัวเรา ก็โอเคกาแฟไม่โดนนมกลบหมด กลมกล่อมใช้ได้
- ลาเต้เย็น เพื่อนบอกโอเคเช่นกัน

โดยรวมแล้วด้วยทำเลที่ตั้งที่อยู่ใกล้สถาบันการศึกษา เมนูส่วนมากก็จะจับตลาดกลุ่มนั้น เบเกอรี่ราคาไม่แพงนัก แต่ก็ไม่ใช่สไตล์ที่เราชอบก็เลยขอผ่าน ส่วนเครื่องดื่มราคาทั่วไปกลาง ๆ ไม่ถูกไม่แพง รสชาติโอเค
